ROMÂNIA 
JUDEȚUL TIMIȘ
MUNICIPIUL TIMIȘOARA
DIRECȚIA PATRIMONIU
COMPARTIMENTUL  SPAȚII CU ALTĂ DESTINAȚIE 
NR. SC2021- 26287/21.09.2021
   
RAPORT DE SPECIALITATE
privind rezilierea contractului de comodat încheiat cu  Asociația Timișoara Capitală Culturală Europeană, actuala Asociația Timișoara 2021- Capitală Europeană a Culturii, având ca obiect  spațiul situat în Timișoara, Str. Alba Iulia nr.2
         
În baza Hotărârii Consiliului Local al Municipiului Timișoara nr.513/24.10.2018 a fost aprobată atribuirea în folosință gratuită, cu contract comodat  a spațiului situat în Timișoara Str. Alba Iulia, nr.2, încheindu-se contractul de comodat nr.9/09.11.2018 cu Asociația Capitală Culturală Europeană , actuala  Asociația Timișoara 2021- Capitală Europeană a Culturii, cu termen de valabilitate 5 ani, respectiv până la data de 08.11.2023 .
Precizăm faptul că spațiul - obiect al contractului nr.9/09.11.2018, situat la parterul imobilului cu intrare din strada Alba Iulia  are o suprafață utilă de 74 m.p, fiind compus din două încăperi și grup sanitar și este înscris în Cartea Funciară nr.417847 Timișoara, nr.top 249, în proprietatea Primăriei Municipiului Timișoara.
Arătăm faptul că spațiul situat în imobilul din Timișoara, Str. Alba Iulia, nr.2 a fost atribuit în folosință gratuită Asociației Timișoara Capitală Culturală Europeană cu destinația de sediu . 
Având în vedere faptul că Asociației i s-a atribuit de către Consiliul Județean Timiș , un spațiu pentru sediul Asociației  în Bastionul Theresia , iar adresa acestui spațiu : str. Popa Șapcă nr.4, Timișoara a fost înregistrat ca sediu al asociației, fiind precizat în Registrul special Partea I Asociații, Secțiunea I, cu numărul de înregistrare 154/28.09.2011, apreciem faptul că, comodatarul –Asociația Timișoara Capitală Culturală Europeană ,  actuala Asociația Timișoara 2021- Capitală Europeană a Culturii, nu și-a respectat obligația înscrisă la capitolul IV –Obligațiile Comodatarului, punctul 4.2 , litera b, respectiv ,, să folosească spațiul conform destinației sale ,conform art.2.1 din contract’’, astfel că deși destinația acestuia era de sediu, spațiul a fost folosit sporadic pentru diverse evenimente .
Același capitol prevede la punctul 4.2, litera e următoarele :,,schimbarea destinației spațiului , duce la pierderea dreptului de folosință, fără somație sau punere în întîrziere și fără intervenția instanțelor judecătorești”
Având în vedere aceste clauze contractuale precum și prevederile capitolului VII –Rezilierea și încetarea contractului, punctul 7.2, care stipulează ,,În caz de nerespectare a obligațiilor de către comodatar, comodantul poate cere reziliere contractului, precum și restituirea bunului atribuit în folosință gratuită, astfel cum stipulează, punctul 7.3 din contractul de comodat invocat ,,Prin restituirea bunului de către comodatar înaintea termenului prevăzut în contract “
În temeiul  art. 129, aln.(2), litera c, din Ordonaţa  de Urgenţă a Guvernului  nr. 57/2019, privind Codul administrativ; 
 	În conformitate cu articolul 139, aln(3), litera g din Ordonanţa de Urgenţă a Guvernului nr. 57/2019, privind Codul administrativ;
	În conformitate cu  articolul 350, aln(1), litera a din Ordonanţa de Urgenţă a Guvernului nr. 57/2019, privind Codul administrativ;
	Având  în vedere prevederile legale enunțate  și obligațiile legale ale structurii noastre, privind administrarea și valorificare spațiilor din patrimoniul Municipiului Timișoara, apreciem faptul că, Proiectul de hotărâre  privind rezilierea contractului de comodat încheiat cu  Asociația Timișoara Capitală Culturală Europeană, actuala  Asociația Timișoara 2021- Capitală Europeană a Culturii, având ca obiect  spațiul situat în Timișoara, Str. Alba Iulia nr.2, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

